毛厘士

毛厘士，又叫毛里裘斯，係非洲東部一島國，官名毛里裘斯共和國或者毛厘士共和國。毛厘士喺印度洋西邊，係個火山島；距離西面嘅馬達加斯加大概800千米，同非洲大陸相距2200千米。佢同留尼旺都好近。

毛厘士除咗本島之外，佢東便有一啲島都係歸佢之下，喺同一個洋脊之上。

毛厘士首都喺路易士港，面積1860平方千米，人口113萬，1968年3月12號獨立。官方語文係英文，但法文更加多用，報紙同電視都用法文。好多人講隻近似法文嘅混合語土話。因為有印度人，唔少講印地話。島上亦有唔少客家人移民，亦通用客家話。居民51%信奉印度教，31.3%信奉基督教，16.6%信奉伊斯蘭教。氣候係亞熱帶海洋性氣候，分冬夏兩季，終年濕熱，一年平均氣溫攝氏25度。